21.8.2023
FI
Euroopan unionin virallinen lehti
C 296/43
Kanne 7.7.2023 – Galenica v.
EUIPO – EvivaMed Distribution (VIVORA) (Asia T-373/23) (2023/C 296/48) Oikeudenkäyntikieli: saksa Asianosaiset ja muut osapuolet Kantaja: Galenica AG (Bern, Sveitsi) (edustajat: asianajajat C. Tenkhoff ja T. Herzog) Vastaaja: Euroopan unionin teollisoikeuksien virasto (EUIPO) Muu osapuoli valituslautakunnassa: EvivaMed Distribution GmbH (Wenzenbach, Saksa)
Menettely EUIPO:ssa Riidanalaisen tavaramerkin haltija: Muu osapuoli valituslautakunnassa Riidanalainen tavaramerkki: EU-tavaramerkiksi haettu sanamerkki VIVORA – Rekisteröintihakemus nro 18 255 604 EUIPO:ssa käyty menettely: Väitemenettely Riidanalainen päätös: EUIPO:n ensimmäisen valituslautakunnan 26.4.2023 asiassa R 1556/2022-1 tekemä päätös
Vaatimukset Kantaja vaatii, että unionin yleinen tuomioistuin — kumoaa osittain riidanalaisen päätöksen ja tarvittaessa muuttaa sitä siltä osin kuin valitus on hylätty seuraavien tavaroiden osalta: Luokka 9: Tietokoneohjelmistot ja tietokonelaitteistot lääketieteelliseen ja diagnostiseen käyttöön, erityisesti diabeteksen alalla; Tietokoneohjelmistot käytettäväksi lääketieteellisten tietojen arvioinnissa, varmentamisessa ja hallinnoinnissa, erityisesti diabeteksen alalla; Tietokoneohjelmistot ja tietokonelaitteistot lääketieteellisten laitteiden ja -välineiden sekä lisälaitteistojen kytkemiseen, erityisesti käytettäväksi umpieritysjärjestelmän sairauksien sekä sydän- ja verisuonisairauksien alalla, sekä edellä mainittujen tavaroiden tarvikkeet, nimittäin kämmentietokoneet ja kädessä pidettävät datantallennuslaitteet, joissa on useita toimintoja, sekä kaikenlaiset vastaavat konelukuiset tietovälineet, jotka on varustettu potilaiden ja lääkäreiden käyttöön tarkoitetuilla ohjelmilla; Infrapunaliitännät laitekomentojen ja asetusten määrittämistä koskevien tietojen siirtoon henkilökohtaiselta tietokoneelta lääketieteellisiin laitteisiin, erityisesti verenglukoosimittareihin, insuliinipumppuihin, ja päinvastoin; Modemit potilastietojen siirtämiseen diagnoosilaitteista etälaitteeseen; Kaapelit tietokoneiden ja tietokonetarvikkeiden kytkemiseen lääketieteellisiin laitteisiin ja välineisiin; Lyhyen kantaman langattomat yhteydet, erityisesti matkapuhelimia, tietokoneita ja muita elektroniikkalaitteita varten; Esineiden internet -yhteydet (GSM-laitteet); Elektronisesti online-muodossa ladattavat elektroniset julkaisut.
Luokka 10: Kanyylit; Höyryhengityslaitteet; Kertakäyttöiset injektioruiskut; Lansetit ja Lansettivälineet; Insuliinipumput ja niiden tarvikkeet henkilökohtaiseen hoitokäyttöön, nimittäin lasi- ja muovipatruunat, patruunoiden täyttösarjat, katetrit, infuusiotarvi­ kesarjat ja letkut, pistoskynien neulat, kertakäyttöiset ruiskut, sovittimet, ampullit ja täyttölaitteet; — velvoittaa EUIPO:n korvaamaan tässä menettelyssä aiheutuneet kulut, mukaan lukien väiteosaston menettelyssä aiheutuneet kulut.
Kanneperusteet — Euroopan parlamentin ja neuvoston asetuksen (EU) 2017/1001 8 artiklan 1 kohdan b alakohdan rikkominen.